**Referat fra FAU-møte 8-20/21 for Sørbø skole**

**Dato:** **Mandag 7. juni 2021 kl. 20:00–21:30**

**Sted:** Teams

**Tilstede:** Tollefsen, Svein 7B leder

Vea, Odd Magne 4C nestleder

Weng, Cathrine Persson 3B kasserer

Watland, Bjørn 6A sekretær

Petterson, Bror Anders 1A Ikke til stede

Eikeland, Siri B. 1B Ikke til stede

Molvik, Karema 1C

Svendsen, Ommund 2A

Haarr, Camilla Frafjord 2B

Lura, Henning 2C

Fagerlund, Vidar 3A

Kristoffersen, Stig 3C

Hove, Camilla 4A Ikke til stede

Stabel, Christoffer 4B

Strand, Tom 5A Ikke til stede

Thomson, Mark 5B

Ek, Nina 5C

Schønemann, Alexander 6B Ikke til stede

Abercrombie, Kathrine 6C Ikke til stede

Tveita, Klaus 7A

Thesen, Marie Therese 7C

Aksnes, Elisabeth rektor

**AGENDA**

**47-20/21          Orientering om FFO-ordningen i Ganddal IL**

Det ble holdt en orientering (se vedlegg) om FFO-ordningen i Ganddal IL ved Tonje Soltvedt, leder for fotballgruppen ved Ganddal IL.

**48-20/21          Godkjenne dagens møteinnkalling og referat fra forrige FAU-møte**

                          - Gjennomgang av aksjonslogg v/Bjørn

VEDTAK: Dagens møteinnkalling og referat fra forrige FAU-møte enstemmig godkjent

**49-20/21         Informasjonssaker**

- Rektor informerer v/Elisabeth

Rektor takker årets FAU for samarbeidet

82 nye førsteklassinger er innkjørt etter samme mal som i fjor. FAU representanter/klassekontakter er allerede falvt.

Det er ansatt 7 nye lærere pga elevtallsvekst. Det er også vært noen naturlige avganger og noen har sluttet.

Corona situasjon:

Sørbø skole har vært heldige frem til nå og kun hatt klasse i ventekarantene.

Det planlegges utfra at vi får startet på grønt nivå til høsten med ordinær skolehverdag.

**50-20/21         Status halvårsregnskap** (per mai 2021) v/Cathrine

Status er:

* Saldo på 76.340,-

Det er utbetalt klassemidler til bortimot halvparten av klassene, totalt ca kr. 9.500,-. Det forventes at flere klasser søker om midler de siste ukene. Om alle klasser søker vil det utgjøre ca. kr. 11.500 ekstra.

Vi har også fått godkjent søknad om kr. 5.000 av Områdeutvalg sør til 17. mai arrangement og kr. 5.000 fra sponsormidler. Videre har vi mottatt kr. 5.000 fra kommunen. Disse har ikke blitt mottatt enda. I tillegg er det tatt inn kr. 10.400 på VIPPS fra foreldre i forbindelse med 17. mai arrangementet.

FAU har hatt ca kr. 7.500 i inntekter pga lite inntektsbringende aktivitet, men også få utgifter

**51-20/21          Rullerende saker i h.t. gjeldende FAU årshjul (juni 2021)**

31. FAU-møte 8  
- Evaluering av 17. mai arrangement (12. mai)

17 mai feiring ble arrangert siste ordinære skoledag (12 mai) før 17 mai i skolens regi.

17 mai komiteen har bidratt med pynting av skolen kvelden før, kjøpe inn mat fra Kiwi og div. I tillegg har foreldre stilt opp for å servere mat til elevene.

Mark fremholder godt samarbeid med skolen og Heidi

Finansielt ble man sponset med kr. 5.000 fra SKAU gulv og kr. 10.000 fra Kiwi. Det var også god respons på VIPPS hvor man mottok midler tilsvarende 93% av barna ved skolen.

Det har vært utfordrende å kommunisere gjennom teams, men 17 mai komiteen har håndtert årets forhold bra tatt i betraktning situasjonen.

17 mai komiteen takker skolen og Heide for samarbeidet

- Evaluering av FAU sitt arbeid gjennom skoleåret (suksesser og forbedringer)

Suksesser:

* Det har fungert bra med møter på Teams. Det er mer effektivt og enklere å få med seg. Det kan vurderes å fortsette med dette i forskjellige typer møter også til neste år uavhengig av Covid situasjon.
* Svein, Leder for FAU, har sørget for god gjennomføring av FAU møter og aktiviteter, opptrådt ryddig og bidratt med god informasjon
* Elisabeth, Rektor, har bidratt med god informasjon og godt samarbeid. Det fremheves også at skolen har gjort en god jobb med diverse arrangementer og ikke minst 17 mai arrangementet som erstattet den ordinære 17. mai feiringen.

Forbedringer:

* Det foreslås å redusere FAU møtetid fra 1,5 timer til 1 time for å utnytte tiden bedre.

- Årsavslutning (sosialt)

Pga Covid situasjon er det ikke anledning til en sosial avslutning i år

**52-20/21          FAU aktivitetsdag i august/september 2021 ?**

Innspill fra Ganddal IL:

Ganddal IL foreslår at FAU arrangerer aktivitetsdag tidlig i det nye skoleåret, tilsvarende ordning for noen år tilbake. Arrangementet er ment som en mulighet for lag og organisasjoner i bydelen til å få presentere hva som finnes av tilbud og mangfold. Dette vil også gi en mulighet for økt rekruttering.

Ganddalsdagen tilbyr lignende, men oppleves å ha litt for mye voksenfokus. Forelagt aktivitetsdag er ment å tilrettelegge mer på barnas premisser.

Arrangementsansvar vil være å sørge for lokaler og øvrige fasiliteter. Særegne behov vil hver enkelt lag/organisasjon ta seg av.

Det påpekes at avgjørelsen om et slik arrangement må gjøres av nåværende FAU for å rekke å arrangere tidlig på skoleåret.

Etter diskusjon i FAU ble det meldt om at dette var et meget godt tiltak for både lag/organisasjoner og folk i bydelen. Det ble videre uttrykt tvil om at dette er en FAU sak ettersom det gjelder fritid. Det ble også meldt inn bekymring for at ekstra ansvar inn i FAU vil kunne virke avskrekkene for en allerede utfordrende rekruttering til FAU.

Det ble informert om at FAU Ganddal skole vil ta opp dette på lik linje med FAU Sørbø. Videre ble det også informert om at Ganddal IL uansett ønsker å gå videre med initiativet.

VEDTAK: Etter avstemning (4 stemmer for) vedtas det at FAU ikke ønsker å ta arrangøransvar for aktivitetsdag

**53-20/21          Eventuelt**

1. Flaggstenger langs 17. mai tog ruten

Hver 17 mai settes det opp flagg lang togruten på Ganddal. I år var det håndballaget som hadde ansvaret. Etter en befaring meldte de fra om at de ikke ville sette opp flagg ettersom fundamentene var av en slik befatning at det ikke ville være forsvarlig.

Utfordringen ble meldt inn til Områdeutvalg sør (Sandved og Ganddal). Det har blitt gjort befaring og man har merket av på kart hvilke fundamenter som må repareres og hvilke som er ok, og hvordan flagg skal festes på hvert enkelt punkt.

Anbefaling er at det søkes til Områdeutvalget om kr. 5.000 til reparasjon av fundamenter til neste års 17 mai. Søknadsfrist for i år har utgått og søknad må derfor sendes av neste FAU tidlig år 2022. I tillegg foreslås det å få arrangert en dugnad for å fikse de fundamentene som krever dette. Klaus vil høre med Lions Club om de er villige til å ta på seg oppgaven.

VEDTAK: FAU Sørbø vedtar at det tidlig 2022 sendes inn søknad til områdeutvalget om kr. 5.000 til vedlikehold av flaggstangfundamenter.

                          b. FAU representanter 2021-2022\*

Etter håndsopprekning er det meldt inn at 5 av 16 fremmøtte FAU representanter blir sittende neste år. Det er totalt 20/21 21 FAU representanter.

Det blir nytt FAU møte mo slutten av september. Sittende styre kaller inn til dette. Det oppfordres til at alle årets FAU representanter blir med på dette. Innkallingen kommer neste skoleår så snart man vet hvem som skal kalles inn.

***AKSJONSLOGG***

**Aksjoner fra FAU-møte 8-20/21 (FAU-møte 7—20/21 avlyst)**

1. FAU styre 2021/22 sender søknad om midler til Områdeutvalg sør i.l.a. første kvartal 2022
2. Klaus avklarer med Lions Club Ganddal om de vil påta seg å organisere en dugnadsjobb våren 2022 for å få reparert ødelagte flaggstangfundamenter